

CRNA GORA

**O P Š T I N A N I K Š I Ć**

*Sekretarijat za kulturu, sport, mlade i socijalno staranje*

**KANCELARIJA ZA PREVENCIJU BOLESTI ZAVISNOSTI**

**PROGRAM**

RADA KANCELARIJE ZA PREVENCIJU BOLESTI ZAVISNOSTI ZA PERIOD JUL 2024 - JUL 2025. GODINE

Nikšić, oktobar 2024. godine

**UVODNE NAPOMENE**

Program aktivnosti usmjeren na prevenciju bolesti zavisnosti među djecom i mladima u Nikšiću temelji se na univerzalnim principima unapređenja zdravlja i socijalnih vještina, koristeći različite i naučno utemeljene pristupe koji su prilagođeni sociološkim, ekonomskim, istorijskim i kulturološkim specifičnostima, kao i uzrastu ciljne grupe.

Ovaj program je sveobuhvatan i uvažva različitosti okruženja, te je relevantan za populaciju i uzrasne grupe na koje se odnosi. Njegova svrha je kontinuiranim aktivnostima i intervencijama smanjiti uticaj rizičnih faktora i ojačati zaštitne mehanizme, s ciljem sprečavanja nastanka i razvoja različitih poremećaja i negativnih pojava.

Prevencija bolesti zavisnosti najuspješnija je u lokalnim zajednicama koje podstiču razvoj života građana, što podrazumjeva jačanje mreže svih institucija koje rade sa mladima.

Preventivni programi su usklađeni sa savremenim trendovima i potrebama mladih. U poslednje vrijeme, sve veći izazov predstavljaju nehemijske zavisnosti, poput zavisnosti od kockanja, video igara i interneta, koje se kreću na tankoj liniji između poremećaja kontrole poriva i zavisnosti. Novi trendovi u zabavi i lakša dostupnost supstanci postavljaju nove izazove za efikasnu prevenciju. Stoga će se preventivne mjere usmjeriti na jačanje ličnih osobina, stavova, vrijednosti i uvjerenja.

Pored toga, program će se baviti i izazovima kao što su upotreba novih duvanskih proizvoda, tolerancija na alkohol i rano eksperimentisanje sa psihoaktivnim supstancama. Preventivni rad biće fokusiran na podršku djeci i mladima u kritičnim fazama razvoja, posebno u periodima prelaska iz djetinjstva u adolescenciju.

Preventivne aktivnosti sprovodiće se na tri nivoa:

a) univerzalne i edukativne aktivnosti za sve,

b) ciljane aktivnosti za grupe sa većim rizikom,

v) indikovane aktivnosti za pojedince koji pokazuju znakove rizika.

U primarnoj prevenciji najčešće se primjenjuju kognitivni i afektivni modeli. Kognitivni model pomaže mladima da steknu znanje i razumijevanje informacija koje će smanjiti njihovu radoznalost za eksperimentisanje sa psihoaktivnim supstancama. Afektivni model razvija životne vještine, samopoštovanje i samopouzdanje, kao i sistem vrijednosti koji će uticati na stavove prema supstancama.

Podrška će biti pružena i roditeljima kroz programe unapređenja roditeljskih vještina, koje su ključne za promociju zdravih životnih navika kod djece, ali i za prepoznavanje potencijalnih rizika. Takođe, produbljivaće se saradnja sa institucijama u lokalnoj zajednici.

Ciljevi programa su:

- podizanje svijesti o štetnosti psihoaktivnih supstanci,

- razvijanje vještina za suočavanje sa pritiscima vršnjaka i negativnim uticajima,

- jačanje kapaciteta mladih da doprinesu zajednici,

- promocija društvene odgovornosti.

Kako bi se preventivni rad prilagodio novim trendovima, neophodno je stalno osnaživati komunikacijsku strategiju. Uspostavljena je kvalitetna mreža saradnje između mladih i Kancelarije (neformalne grupe, nevladine organizacije, sportska udruženja), što doprinosi efikasnosti programa.

U okviru sekundarne prevencije, Kancelarija se bavi ranim otkrivanjem problema kod mladih koji pokazuju znakove problematičnog ponašanja, s ciljem da se kroz savjetovanje i upućivanje na dalje tretmane spriječi razvoj ozbiljnijih problema.

Aktivnosti sekundarne prevencije uključuju:

- savjetodavni rad sa roditeljima (sastanci, telefonski ili elektronski kontakti),

- radionice kao podrška porodicama u sprečavanju zloupotrebe supstanci,

- besplatne testove za otkrivanje droga,

- predavanja i tribine za jačanje roditeljskih kompetencija,

- pomoć roditeljima u saradnji sa institucijama u procesima rehabilitacije i resocijalizacije zavisnika.

Kancelarija je otvorena za sve građane, pružajući usluge, informacije, savjete, besplatne testove i priliku za razmjenu iskustava.

**PROGRAM RADA KANCELARIJE ZA PREVENCIJU BOLESTI ZAVISNOSTI ZA PERIOD JUL 2024 – JUL 2025. GODINE**

**CILJ:** Kroz sve aktivnosti koje se planiraju, radiće se na unapređenju saznajnog, socijalnog i emocionalnog razvoja djece i omladine putem razvojno prilagođenog informisanja o vrstama i uticaju psihoaktivnih supstanci na zdravlje, razvoju socijalnih vještina, njegovanju zdravih stilova života, što kao krajnji rezultat treba da ima smanjenje potražnje za psihoaktivnim supstancama i distanciranje od svih rizičnih ponašanja.

**CILJNA GRUPA:** Učenici sedmog, osmog i devetog razreda osnovnih škola, kao i prvih i drugih razreda srednjih škola, dok će ovim aktivnostima biti obuhvaćeni svi učenici u prigradskim i seoskim školama. Poseban akcenat se stavlja na učenike koji stanuju u Domu učenika i studenata „Braća Vučinić“ (od prvog do četvrtog razreda srednje škole). Aktivnostima će biti obuhvaćeni i roditelji gdje će se kroz tribine i radionice raditi na jačanju njihovih kapaciteta za razvoj protektivnih vještina. Takođe će se kroz radionice, tribine i druge oblike edukativnog rada obuhvatiti članovi pojedinih sportskih klubova, mlađe i starije kategorije, neformalna udruženja mladih, NVO sektor koji se bavi mladima, đački parlament i učenici raznih đačkih sekcija u školama.

**METOD RADA:** Grupni i individualni, edukativno - informativna predavanja, radionice, debate, tribine i savjetovanja.

**PRVO TROMJESEČJE**

**Aktivnosti:**

- Kontakt sa pedagoško-psihološkim službama osnovnih i srednjih škola u opštini;

- Nastavak saradnje i planovi o koordiniranom radu sa Upravom policije- Grupom za suzbijanje droge;

-Redovne aktivnosti Kancelarije (savjetovanje sa roditeljima – kontakt telefon, izdavanje testova);

- Rad sa učenicima osnovnih škola;

- Rad sa učenicima srednjih škola i učenicima koji borave u Domu učenika i studenata „Braća Vučinić“

-Medijsko predstavljanje programskih aktivnosti za novu školsku godinu;

-Saradnja sa NVO sektorom;

-Radionice na temu Bihejvioralne zavisnosti kroz koje će biti obuhvaćeno kockanje, onlajn kockanje i problematična upotreba interneta.

-Pisanje i priprema brošure „Od igre do zavisnosti“ na temu bihejvioralnih zavisnosti.

**Vrijeme trajanja: avgust - oktobar 2024.**

**DRUGO TROMJESEČJE**

**Aktivnosti:**

- Rad sa učenicima gradskih osnovnih škola;

- Rad sa učenicima prigradskih osnovnih škola;

- Rad sa učenicima srednjih škola;

- Saradnja sa NVO sektorom;

- Redovne aktivnosti (savjetovanje sa roditeljima)

- -Radionice na temu Bihejvioralne zavisnosti kroz koje će biti obuhvaćeno kockanje, onlajn kockanje i problematična upotreba interneta;

- Promocija i distribucija brošure ,,Od igre do zavisnosti“ na temu bihejvioralnih zavisnosti.

**Vrijeme trajanja : novembar 2024. – januar 2025.**

**TREĆE TROMJESEČJE**

**Aktivnosti:**

-Rad sa učenicima prigradskih osnovnih škola;

-Rad sa učenicima seoskih osnovnih škola;

-Rad sa učenicima srednjih škola;

-Dolazak učenika u prostorije Kancelarije i rad sa njima;

-Redovne aktivnosti Kancelarije (savjetovanje sa roditeljima);

-Saradnja sa NVO sektorom;

-Medijsko predstavljanje aktivnosti Kancelarije tokom prvog polugodišta školske 2024/2025. godine.

-Sprovođenje online kampanje koja se odnosi na primarnu i sekundarnu prevenciju, ali i smanjenje štete kod osoba koje su koristile ili koriste psihoaktivne supstance.

**Vrijeme trajanja: februar- april 2025.**

**ČETVRTO TROMJESEČJE**

**Aktivnosti:**

- Rad sa učenicima prigradskih i seoskih osnovnih škola;

- Rad sa pripadnicima RAE populacije kroz saradnju sa Centrom za bezbjedonosna, sociološka i kriminalna istraživanja „Defendologija“;

- Redovne aktivnosti Kancelarije (savjetovanje sa roditeljima);

- Saradnja sa NVO sektorom;

- Radionice za studente sa odsjeka za Pedagogiju u prostorijama Kancelarije;

- Pripreme za sjednicu Skupštine opštine na kojoj se razmatra Izvještaj o radu i usvaja program rada Kancelarija za naredni jednogodišnji period.

- Pisanje i priprema publikacije sa rezultatima istraživanja o upotrebi droga kod mladih na teritoriji Nikšića, koje je sprovedeno tokom prošle godine.

**Vrijeme trajanja: maj - jul 2025**

Kancelarija će nastaviti uspješnu saradnju sa svim institucijama koje se bave bolestima zavisnosti: Ministarstvo zdravlja – Odjeljenje za droge, Instut za javno zdravlje, Centar bezbjednosti Nikšić - Grupa za suzbijanje droga, SOS linija za žene i djecu žrtve nasilja Nikšić, Dom zdravlja, Centar za socijalni rad, Dnevni centar „Defendologija“, Centar za afirmaciju RE populacije – CAREP, opštinske kancelarije za prevenciju bolesti zavisnosti u Crnoj Gori, kao i nevladine organizacije koje se bave prevencijom i tretiranjem bolesti zavisnosti (CAZAS, Juventas, Link, Preporod...).

Sve aktivnosti Kancelarije za prevenciju narkomanije Nikšić biće medijski praćene na lokalnom i državnom nivou. Osim saradnje sa RTV Nikšić, jedan dio aktivnosti Kancelarije se objavljuje na portalima. Sve aktivnosti se objavljuju na Facebook i Instagram stranici Kancelarije, a izvještaji sa predavanja i radionica se šalju školama koje sličan sadržaj objavljuju na društvenim mrežama.

**SEKRETARIJAT ZA KULTURU, SPORT, MLADE I SOCIJALNO STARANJE**

**Rukovoditeljka Kancelarije Sekretar**

Ljubica Abramović, s.r. Dejan Ivanović, s.r.